stanford-oval/wikipedia huggingface dataset:
ดอม
บทบาทในเรื่อง

ดอมเป็นโมบิลสูทของอาณาจักรซีอ้อนในช่วงสงครามหนึ่งปี พัฒนาโดยบริษัทซิมมัดให้เป็นโมบิลสูทที่สามารถต่อสู้บนโลกได้ดีกว่า MS-07B กูฟ ของบริษัทซีโอนิค ที่ขาทั้งสองข้างและเกราะกระโปรงของดอมนั้นติดตั้งโฮเวอร์ยูนิตไว้ ดอมจึงสามารถลอยตัวเหนือพื้นและแล่นด้วยความเร็วสูงได้ อาวุธหลักของดอมก็คือไจแอนท์บาซูก้า 360 มม.ซึ่งมีพลังทำลายสูงและดาบความร้อน ที่ส่วนท้องของดอมยังติดตั้งบีมกันแบบสาดกระจายไว้ เนื่องจากมีกำลังต่ำจึงไม่มีพลังทำลาย แต่ดอมจะใช้ฉายแสงเพื่อให้เซนเซอร์ของศัตรูพร่ามัว เมื่อเทียบกับซาคุทูว์หรือกูฟแล้ว ดอมยังมีขนาดใหญ่และมีกำลังมากกว่า เซนเซอร์แบบโมโนอายของดอมยังสามารถปรับตำแหน่งได้กว้างกว่าอีกด้วย
ดอมปรากฏตัวครั้งแรกในตอนที่ 24 ของโมบิลสูทกันดั้ม โดยไกอา มาช และออเทก้า ทีมนักบินระดับเอซของซีอ้อนซึ่งมีฉายาว่าสามดาวตกทมิฬ ได้ใช้ดอมในการต่อสู้ยานไวท์เบสและกันดั้มของอามุโร่ เรย์ ซึ่งรูปแบบการโจมตีประสานของทั้งสามคนซึ่งเรียกว่าเจ็ตสตรีมแอ็ทแท็คนั้นทำให้อามุโร่ต้องต่อสู้อย่างยากลำบาก แต่ในที่สุดก็สามารถโค่นทั้งสามได้ ดอมปรากฏตัวหลังจากนั้นในฐานะโมบิลสูทรุ่นผลิตจำนวนมากของซีอ้อน
ริคดอม (ริคโดม)

| MS-09R ริคดอม (ริคโดม) > ข้อมูลทั่วไป |
| --- | --- |
ประเภท: โมบิลสูทภาคอวกาศรุ่นผลิตจำนวนมาก
ความสูง: 18.6 เมตร
น้ำหนัก: 43.8 ตัน (พื้นฐาน) 78.6 ตัน (เต็มพิกัด)
เกราะ: โลหะผสมเหล็กกล้าแข็งพิเศษ
กำลังเครื่อง: 1199 กิโลวัตต์
อุปกรณ์: บีมกันแบบสาดกระจาย ไจแอนท์บาซูก้า 360 มม. ดาบความร้อน บีมบาซูก้า
ด ค ก
เป็นรุ่นดัดแปลงของดอม สำหรับใช้งานในอวกาศแทนซาคุทูว์ ลักษณะภายนอกของริคดอมไม่มีความแตกต่างจากดอม แต่โฮเวอร์ยูนิตนั้นถูกเปลี่ยนเป็นท่อขับดันธรรมดาเพื่อใช้ขับเคลื่อนในอวกาศ ริคดอมมีบทบาทในฐานะโมบิลสูทระดับลูกน้องแทนซาคุทูว์ในช่วงท้ายของโมบิลสูทกันดั้มก่อนที่ถูกแทนที่ด้วยเกลกุ๊ก ในตอนที่ 33 นั้น อามุโร่และหน่วยไวท์เบสได้ทำลายริคดอมไป 12 เครื่องภายในเวลาเพียง 3 นาที และในตอนจบนั้น ยานไวท์เบสถูกริคดอมทำลาย
ในฉบับนิยายของโมบิลสูทกันดั้ม ริคดอมเป็นโมบิลสูทรุ่นสุดท้ายของซีอ้อนและใช้บีมบาซูก้าซึ่งมีพลังทำลายเทียบได้กับปืนใหญ่มหาอนุภาคของยานชั้นมุไซแทนไจแอนท์บาซูก้าของภาคอะนิเมะ ซึ่งเครื่องที่มีบทบาทสำคัญก็คือ MS-09RS เครื่องสีแดงของชาร์ อัสนาเบิ้ล โดยชาร์นั้นรับบทเป็นตัวเอกในนิยายเล่มที่สามหลังจากที่อามุโร่ถูกริคดอมของทหารนิรนามยิงเสียชีวิตไปแล้ว ซึ่งในวิดีโอเกม เช่น กิเรนโนะยาโบ หรือ เอสดีกันดั้มจีเจเนเรชัน ซีรีส์จะใช้ริคดอมของภาคอะนิเมะ แต่มีริคดอมของชาร์ที่ใช้บีมบาซูก้าเหมือนในนิยาย
รูปแบบต่างๆ > รุ่นต่างๆของดอม

YMS-09 ดอมรุ่นต้นแบบ ปรากฏตัวครั้งแรกใน TVกันดั้มสตอรีบุค เล่มสอง ต่อมาถูกรวมไว้ในโมเดลคิทซีรีส์ โมบิลสูทวาริเอชัน ออกแบบโดย คุนิโอะ โอคาวาระ
YMS-09D ดอมทรอปิคอล รุ่นทดลอง ปรากฏตัวครั้งแรกในโมเดลคิทซีรีส์ โมบิลสูทวาริเอชัน เป็นดอมรุ่นต้นแบบที่ได้รับการดัดแปลงให้เหมาะกับการใช้งานในเขตร้อนชื้นหรือทะเลทรายมากกว่าเดิม ใช้แบ็คแพ็คซึ่งติดตั้งถังหล่อเย็นเอาไว้ และส่วนหัวมีเสาอากาศสำหรับสื่อสารในระยะสั้น ออกแบบโดย คุนิโอะ โอคาวาระ
MS-09K ดอมแคนน่อน ปรากฏตัวครั้งแรกในดีไซน์ต้นฉบับ ฮาโมนีออฟกันดั้ม เป็นดอมที่ใช้ปืนใหญ่ติดไหล่คล้ายกับ MS-06K ซาคุแคนน่อน เป็นอาวุธหลักแทนบาซูก้าเพื่อให้ยิงศัตรูในระยะไกลได้ดีกว่าเดิม ดอมแคนน่อนมีสองรุ่นย่อยคือ MS-09K-1 ดอมแคนน่อนแบบปืนใหญ่เดี่ยว ซึ่งมีคุณสมบัติใกล้เคียงกับรุ่นมาตรฐาน กับMS-09K-2 ดอมแคนน่อนแบบปืนใหญ่แฝด ที่ใช้ปืนใหญ่แบบสองลำกล้องและมิสไซล์พ็อดสามลำกล้องติดแขนซ้ายเป็นอาวุธหลักจึงมีพลังทำลายมากกว่า แต่ไม่มีดาบความร้อนและใช้ปืนกลหรือระเบิดมือสำหรับป้องกันตัวในระยะประชิดแทน
MS-09F ดอมฟุนฟ์ ปรากฏตัวครั้งแรกในโอวีเอ โมบิลสูทกันดั้ม 0083 ดอมฟุนฟ์ได้รับการออกแบบให้สามารถปรับแต่งได้ง่ายเพื่อให้ใช้ในสถานการณ์ต่างๆกันทั้งในพื้นที่กันดารหรือในอวกาศ ชื่อฟุนฟ์หมายถึง 5 ในภาษาเยอรมัน
MS-09F/trop ดอมโทรเพน ปรากฏตัวครั้งแรกใน กันดั้ม 0083 เป็นรูปแบบของดอมฟุนฟ์ที่ดัดแปลงให้ใช้ในเขตร้อนชื้นและทะเลทรายเหมือนกับ YMS-09D โดยติดฟิลเตอร์กรองทรายไว้ที่โฮเวอร์ยูนิตและติดตั้งระบบหล่อเย็นที่มีประสิทธิภาพมากกว่าเดิม ออกแบบโดยฮาจิเมะ คาโทกิ
MS-09G โดวาดจ์ ปรากฏตัวครั้งแรกในอะนิเมะซีรีส์ โมบิลสูทกันดั้มดับเบิลเซต้า เป็นดอมที่ติดตั้งถังเชื้อเพลิงไว้ด้านหลังเพื่อให้สามารถปฏิบัติการได้นานขึ้นและมีปืนวัลแคนติดหัวสี่กระบอก ในความเป็นจริงนั้น ชื่อโดวาดจ์เป็นชื่อแรกเริ่มของดอม ออกแบบโดยมาสะฮิโระ โอดะ
MS-09H โดวาดจ์รุ่นปรับปรุง ปรากฏตัวครั้งแรกในอะนิเมะซีรีส์ โมบิลสูทกันดั้มดับเบิลเซต้า เป็นโดวาดจ์ซึ่งเป็นโมบิลสูทประจำตัวของดีเซิร์ท รอมเมล หัวหน้าของกลุ่มทหารซีอ้อนเดิมที่ยังต่อสู้อยู่ในแอฟริกาที่ไหล่ของโดสาดจ์รุ่นปรับปรุงติดตั้งท่อขับดันเสริมไว้เพื่อให้มีความเร็วสูงกว่าเดิมและใช้บีมแคนน่อนแทนไจแอนท์บาซูก้า เซนเซอร์ของรุ่นปรับปรุงยังมีกระบังป้องกันติดไว้ลดจำนวนปืนวัลแคนเหลือสองกระบอก
OMS-09RF RFดอม ปรากฏตัวในดีไซน์ต้นฉบับ โมบิลสูทกันดั้ม F90 เป็นโมบิลสูทของกองกำลังโอลด์โมบิลที่ใช้โครงสร้างแบบเดียวกับดอมแต่ใช้วิทยาการของสมัยใหม่โดยได้รับความช่วยเหลือจากกลุ่มครอสโบนแวนการ์ด อักษร RF ในชื่อมาจากคำว่า ReFined ซึ่งแปลว่าปรับแต่ง ลักษณะภายนอกของ RFดอมจะคล้ายกับดอมมาก แต่มีพลังต่อสู้สูงกว่า RGM-89 เจกันของสหพันธ์โลกเสียอีก RFดอมสามารถใช้งานได้ทั้งบนโลกและในอวกาศและเปลี่ยนอาวุธที่ใช้ทั้งหมดเป็นบีม ซึ่งบีมกันแบบสาดกระจายที่ท้องก็เพิ่มกำลังจนสามารถใช้เป็นอาวุธโจมตีศัตรูได้
OMS-09DRF RFดอมทะเลทราย ปรากฏตัวในดีไซน์ต้นฉบับ โมบิลสูทกันดั้ม F90 เป็นรุ่นย่อยของ RFดอมที่ใช้ในทะเลทรายเหมือนดอมโทรเพน
รูปแบบต่างๆ > รุ่นต่างๆของริคดอม

| MS-09RII ริคดอมซไว > ข้อมูลทั่วไป |
| --- | --- |
ประเภท: โมบิลสูทภาคอวกาศรุ่นผลิตจำนวนมาก
ความสูง: 18.6 เมตร
น้ำหนัก: 45.6 ตัน (พื้นฐาน) 79.9 ตัน (เต็มพิกัด)
เกราะ: โลหะผสมไททาเนียมและเซรามิก
กำลังเครื่อง: 1219 กิโลวัตต์
อุปกรณ์: ไจแอนท์บาซูก้า 360 มม. จรวดแพนเซอร์เฟาสท์ บีมกันแบบสาดกระจาย ดาบความร้อน
นักบินสำคัญ: คาริอุส ออตโต้
ด ค ก
MS-09RII ริคดอมซไว (ซไว เป็นภาษาเยอรมัน แปลว่า สอง) ปรากฏตัวครั้งแรกในโอวีเอ โมบิลสูทกันดั้ม 0080 เป็นรุ่นเพิ่มสมรรถนะของริคดอมในช่วงท้ายของสงครามหนึ่งปี ด้านหลังติดตั้งถังเชื้อเพลิงเพื่อให้สามารถปฏิบัติการได้นานขึ้นและมีจรวดมือถือแพนเซอร์เฟาสท์เป็นอาวุธเสริม ริคดอมซไวยังปรากฏตัวในภาค0083 โดยคาริอุสได้ใช้คุ้มกันกันดั้มไฟซาลิสของอนาเวล กาโต้ที่สถานีอวกาศดาวเคราะน้อย เกาะคอนเปย์ ชื่อซไวหมายถึง 2 ในภาษาเยอรมัน ออกแบบโดยยูทากะ อิซุบุจิ
MS-09F/Bn ดอมไบน์นิคส์ ปรากฏตัวครั้งแรกในวิดีโอเกม เอสดีกันดั้มจีเจเนเรชัน แกเธอบีท เป็นรูปแบบของดอมฟุนฟ์ที่ดัดแปลงให้สามารถขับเคลื่อนในอวกาศด้วยความเร็วสูงได้ โดยเปลี่ยนส่วนขาเป็นท่อขับดันขนาดใหญ่จึงเป็นเหมือนโมบิลอาเมอร์ขนาดเล็ก ชื่อไบน์นิคส์เป็นภาษาเยอรมัน แปลว่า "ไม่มีขา"
MS-09F/Gb ดอมกรอสไบล์ ปรากฏตัวครั้งแรกในวิดีโอเกม เอสดีกันดั้มจีเจเนเรชัน แกเธอบีท เป็นรูปแบบของดอมฟุนฟ์ที่ดัดแปลงสำหรับต่อสู้ระยะประชิดในอวกาศเพื่อใช้งานคู่กับดอมไบน์นิคส์ มีอาวุธหลักเป็นดาบความร้อนขนาดใหญ่และมีมีดความร้อนสำหรับป้องกันตัว ชื่อกรอสไบล์เป็นภาษาเยอรมัน แปลว่า "ขวานยักษ์"
MS-09R ริคดอม "ชทุตเซอร์" ปรากฏตัวในนิยายภาพ แอดวานซ์ออฟเซต้า เป็น MS-09Rที่ได้รับการดัดแปลงโดยทหารซีอ้อนที่หลบซ่อนตัวจากการตามล่าของทิทานส์หลังปฏิบัติการสตาร์ดัสต์ โดยติดตั้งแขนกลควบคุมด้วยสายเคเบิลติดรอกซึ่งสามารถใช้พันตัวศัตรูหรือควบคุมให้ออกไปขว้างระเบิดในขณะที่หลบอยู่ก็ได้ ริคดอมทูว์ชทุตเซอร์ยังติดมิสไซล์พ็อดและเครื่องปล่อยทุ่นระเบิดไว้ที่ไหล่ทั้งสองข้าง
MS-09R4 จูเนไวส์ ปรากฏตัวในมังงะ Char's Deleted Affair ออกแบบโดยจุนยะ อิชิงาคิ
MS-10 เพซุนโดวาดจ์ ปรากฏตัวครั้งแรกในดีไซน์ต้นฉบับ เอ็มเอสเอ็กซ์ ออกแบบโดยคุนิโอะ โอคาวาระ
ดูเพิ่ม

รายชื่อหุ่นยนต์ใน Universal Century
ชิว ชู่จี

ชิว ชู่จี (จีน: 丘處機) หรือฉายาทางเต๋าว่าฉางชุนจื้อ เป็นนักพรตเต๋าผู้มีตัวตนจริง มีชีวิตอยู่ช่วง พ.ศ. 1691-1770 เป็นศิษย์ที่มีชื่อเสียงที่สุดในบรรดาศิษย์ 7 คนของนักพรตหวัง ฉงหยาง ต่อมาท่านได้ก่อตั้งสำนักหลงเหมินซึ่งมีศาสนิกชนเลื่อมใสปฏิบัติตามจำนวนมาก
มังกรหยก

คิวชู่กี เป็นตัวละครในนิยายกำลังภายในของกิมย้งเรื่องมังกรหยก เป็นศิษย์อันดับ 1 ของหวัง ฉงหยาง (ประมุขลัทธิฉวนเจิน) ได้เป็นประมุขสำนักช้วนจินก่าในมังกรหยกภาค 2 (ตำนานศึกเทพอินทรีย์) เป็นผู้ตั้งชื่อให้กับบุตรของก๊วยเซาเทียน และเอี้ยทิซิม แถมยังมอบมีดสั้นสลักชื่อว่า เอี้ยคัง และ ก๊วยเจ๋ง ให้กับบุตรที่จะถือกำเนิดขึ้น   และยังเคยเป็นอาจารย์ของ ก๊วยเจ๋ง กับ
เอี้ยคัง (พ่อเอี้ยก้วย) อีกด้วย มีนิสัยวู่วามและใจร้อน เคยเข้าใจผิดกับบรรดา 7 ประหลาดแห่งกังหนำ ว่าเป็นพวกขายชาติ ซึ่งต่อมาได้ปรับความเข้าใจกัน
ตำบลขัวเรียง

ตำบลขัวเรียง เป็นตำบลใน อำเภอชุมแพ จังหวัดขอนแก่น
ภูมิศาสตร์

ตั้งอยู่ห่างจาก อำเภอชุมแพ ประมาณ 15 กิโลเมตร ห่างจาก จังหวัดขอนแก่น 77 กิโลเมตร สภาพภูมิประเทศส่วนใหญ่เป็นที่ราบสูง
ทิศเหนือ ติดกับ ตำบลนาชุมแสง อำเภอภูเวียง จังหวัดขอนแก่น
ทิศใต้ ติดกับ ตำบลโนนอุดม อำเภอชุมแพ จังหวัดขอนแก่น
ทิศตะวันออก ติดกับ ตำบลหนองเสาเล้า อำเภอชุมแพ จังหวัดขอนแก่น
ทิศตะวันตก ติดกับ ตำบลหนองไผ่ อำเภอชุมแพ จังหวัดขอนแก่น
ตัวละครในไฟนอลแฟนตาซี VIII

ด้านล่างเป็นรายชื่อ ตัวละครในไฟนอลแฟนตาซี VIII
ตัวละครในไฟนอลแฟนตาซี VIII

สควอลล์ เลออนฮาร์ต (Squall Leonhart) ตัวละครเอกในไฟนอลแฟนตาซี VIII เป็นคนมีลักษณะที่เงียบขรึม และชอบอยู่คนเดียว มีพื้นฐานการต่อสู้ตั้งแต่ยังเด็ก เข้าสังกัดการ์เด้นแห่งหนึ่งที่ชื่อบาลัมการ์เด้น สควอลล์ได้ผ่านการสอบขอย่างหนึ่งของการ์เด้น ทำให้ได้รับการเลื่อนขั้นให้เป็นตำแหน่งที่เรียกว่า ซี้ด(SeeD) โดยสควอลได้รับการสอบพร้อมกับเพื่อนๆของเขาอีก2คน คือ เซล และ เซลฟี่ และคาดว่าปริศนาที่ทำให้เกิดการเชื่อมเวลาซึ่งตัวเขาเองต้องฝันว่าตัวเองเป็นลากูน่าในภาคอดีตมีความเชื่อมโยงกันคืออาจจะเป็นพ่อลูกกัน
เซลล์ ดินช์   นักเรียนทหารของ Garden ผู้ที่มีความสามารถเป็นผู้เชี่ยวชาญการต่อสู้ด้วยมือเปล่า เขาต้องการเจริญรอยตามปู่ของเขา เขาเป็นคนไม่รอบคอบ ใจร้อน ขี้โอ่ ชอบทาน Hotdog แต่อย่างไรก็ตาม เขาเป็นผู้ติดตามที่ซื่อสัตย์ และอุทิศตนเพื่อสังคมอีกคนหนึ่ง
เออร์ไวน์ คินเนส      บุรุษผู้เชี่ยวชาญในการยิงปืน และเป็นชายหนุ่มในดวงใจของสาว ๆ เป็นคนที่แม่นปืนที่สุดใน Garden นอกจากนี้ในเรื่องของความเจ้าชู้เป็นเป็นสิ่งที่ทำให้เขาเป็นที่รู้จักมากเท่ากับการแม่นปืน ถึงแม้เขาจะดูเป็นคนที่เจ้าสำราญ แต่จริง ๆ แล้วเขาเป็นคนที่เอาใจใส่ผู้อื่น
ริโนอา ฮาร์ททิลลี เธอเป็นหนึ่งในสมาชิกของกลุ่มต่อต้านแห่งเมือง Timber เธอเป็นเด็กสาวผู้มีความงามและจิตวิญญาณ เป็นเด็กสาวที่สนุกสนาน มีชีวิตชีวา และมีความสามารถในการสัมผัสรับรู้ ถึงความรู้สึกในจิตใจผู้อื่นได้ เป็นคนเปิดเผย ซื่อสัตย์ต่อจิตใจตนเอง พูดตามที่ใจคิด เธอมีสุนัขคู่ใจชื่อ Angelo ซึ่งมักจะออกมาช่วยเหลือเสมอเมื่อเธอลำบาก
ตัวล็อกเชือก (โรงละคร)

ตัวล็อกเชือก พร้อมแหวนล็อกวงรีที่ถูกเปิดใช้งาน รูที่สำหรับใส่แม่กุญแจสามารถมองเห็นได้ที่ฐานของด้ามจับ
เฟืองเหล็กจับเชือก
ในระบบเชือกของโรงละคร (theater fly system) ตัวล็อกเชือก (rope lock) เป็นอุปกรณ์ที่ใช้เพื่อป้องกันไม่ให้เชือกและชุดเชือก (line set) ที่ควบคุมอยู่เคลื่อนที่ ตัวล็อกเชือกควบคุมด้วยด้ามเหล็กที่ล็อกเมื่ออยู่ในแนวตั้งและปลดล็อกเมื่ออยู่ในแนวนอน ด้ามจับมักจะถูกเคลือบด้วยสีฝุ่นสีแดงหรือมีปลอกยางสีแดงคลุมอยู่ แหวนความปลอดภัยรูปวงรีทำจากเหล็กล้อมรอบทั้งเชือกและด้ามจับเพื่อให้แน่ใจว่าตัวล็อกจะไม่ ถูกปลดล็อกโดยไม่ได้ตั้งใจ ตัวล็อกเชือกติดตั้งบนรางล็อกซึ่งให้การรองรับโครงสร้างและยึดไว้ในระดับที่สะดวกสำหรับทีมงานบนเวที
กลไกการล็อก

กลไกการล็อกใช้เฟืองเหล็กสองตัว (cam) อันหนึ่งอยู่กับที่และอีกอันหนึ่งเคลื่อนที่ได้ เพื่อหยุดเชือก ตำแหน่งของลูกเบี้ยวเคลื่อนที่จะถูกควบคุมโดยที่จับล็อก เมื่อจับที่จับขึ้น ลูกเบี้ยวเคลื่อนที่จะถูกกดเข้าหาลูกเบี้ยวคงที่เพื่อยึดเชือกโดยบีบอัดเชือกระหว่างลูกเบี้ยว ในทางกลับกัน ตัวล็อกจะถูกปลดล็อกโดยการลดที่จับลง ซึ่งจะทำให้ลูกเบี้ยวเคลื่อนที่ถอยกลับจากลูกเบี้ยวคงที่และปล่อยการจับเชือก โดยปกติแล้วสามารถปรับตำแหน่งของลูกเบี้ยวคงที่ได้ด้วยสกรูปรับหัวซ็อกเก็ต ซึ่งช่วยให้สามารถปรับระยะห่างระหว่างลูกเบี้ยวได้ เพื่อให้เมื่อล็อกแล้ว ตัวล็อกเชือกจะรองรับเชือกที่มีเส้นผ่านศูนย์กลางต่างกันได้
ตัวล็อกเชือกแบบธรรมดาออกแบบมาเพื่อหยุดการเคลื่อนที่ของน้ำหนักที่สมดุลหรือไม่สมดุลเล็กน้อยเท่านั้น ตัวล็อคจะไม่สามารถหยุดชุดเชือกที่มีน้ำหนักไม่สมดุลอย่างมีนัยสำคัญได้ และไม่ถูกออกแบบมาเพื่อควบคุมความเร็วของชุดเชือก ตัวล็อกเชือกแบบดั้งเดิมส่วนใหญ่มีการจัดอันดับให้สามารถถือครองน้ำหนักต่างกันไม่เกิน 50 ปอนด์ (23 กิโลกรัม) หรือประมาณนี้ สำหรับเหตุผลนี้ เทคนิคการโหลดที่ถูกต้องจึงมีความสำคัญต่อการปฏิบัติงานอย่างปลอดภัย การใช้งานตัวล็อกเชือกที่ไม่ถูกต้องเป็นสาเหตุทั่วไปของอุบัติเหตุในระบบเชือก โดยเฉพาะในหมู่นักเรียน[ต้องการอ้างอิง] ตัวล็อกเชือกที่ซับซ้อนมากขึ้นมีจำหน่าย ซึ่งจะป้องกันการปลดล็อกหากชุดเชือกไม่สมดุลเกินไป ตัวล็อกที่รับรู้โหลดเหล่านี้ช่วยลดความเป็นไปได้ของอุบัติเหตุ แต่สามารถสร้างสถานการณ์การโหลดที่ไม่สะดวกและมีราคาสูงกว่าตัวล็อกที่ง่ายกว่า นอกจากนี้ยังมีตัวล็อกเชือกที่ออกแบบมาเพื่อหยุดชุดเชือกที่ไม่สมดุลและทำหน้าที่เป็นเบรกได้อย่างมีประสิทธิภาพอีกด้วย
ตัวล็อกเชือกหลายตัวมีรูที่สามารถใส่แม่กุญแจได้ เมื่อใส่แม่กุญแจ ด้ามควบคุมจะถูกล็อกในตำแหน่งแนวตั้งและชุดเชือกจะไม่สามารถเคลื่อนที่ได้ ตัวล็อกเชือกมักจะถูกล็อกด้วยแม่กุญแจเพื่อป้องกันการเคลื่อนที่โดยไม่ตั้งใจของชุดเชือก
ดาวเคียงเดือน (ละครโทรทัศน์)

สำหรับปรากฏการณ์ ดูที่ ปรากฏการณ์ดาวเคียงเดือน
| ดาวเคียงเดือน |
| --- | --- |

แนว: ดราม่า-โรแมนติก-คอมเมดี้
สร้างโดย: บรอดคาซท์ ไทย เทเลวิชั่น
บทประพันธ์: รอมแพง
บทละครโทรทัศน์: Sanctuary, นันทวรรณ รุ่งวงศ์พาณิชย์
กำกับโดย: ชนินทร ประเสริฐประศาสน์
นักแสดง: ภูภูมิ พงศ์ภาณุ พิจักขณา วงศารัตนศิลป์
ดนตรีแก่นเรื่องเปิด: ดาวเคียงเดือน - แนน วาทิยา รวยนิรัตน์ Feat. พีท พล นพวิชัย
ดนตรีแก่นเรื่องปิด: ดวงดาวในดวงใจ - พีท พล นพวิชัย
ประเทศแหล่งกำเนิด:  ไทย
ภาษาต้นฉบับ:  ไทย
จำนวนตอน: 14 ตอน
การผลิต
ผู้จัดละคร: อรุโณชา ภาณุพันธุ์
ความยาวตอน: 150 นาที
ออกอากาศ
สถานีโทรทัศน์: สถานีวิทยุโทรทัศน์ไทยทีวีสีช่อง 3
ออกอากาศ: 18 กรกฎาคม พ.ศ. 2557 – 16 สิงหาคม พ.ศ. 2557
ละครที่เกี่ยวข้อง
ดาวเกี้ยวเดือน
ดาวเคียงเดือน เป็นบทประพันธ์ของ รอมแพง เป็นภาคต่อของ ดาวเกี้ยวเดือน บริษัท บรอดคาซท์ ไทย เทเลวิชั่น จำกัดสร้างเป็นละครโทรทัศน์ทางสถานีวิทยุโทรทัศน์ไทยทีวีสีช่อง 3
เรื่องย่อ

เมื่อดาริกาหลานสาวสัปเหร่อตบะกล้า ผู้ยึดมั่นในคานและมองเห็นเงินเป็นสรณะ กลับต้องมา สะดุดหัวใจตัวเองจนหัวทิ่มหัวตำเมื่อได้พบกับพระจันทร์ผู้เลิศเลอ ปรากฏการณ์ดาวเกี้ยวเดือนจึงกลับมา ย้อนรอยอีกครั้งหนึ่ง
นักแสดงนำ

| นักแสดง | ตัวละคร |
| --- | --- |
ภูภูมิ พงศ์ภาณุ: หม่อมหลวงจันทรกานต์ ทัศนัย (จันทร์)
พิจักขณา วงศารัตนศิลป์: ดาริกา (ดาว)
ฐกฤต ตวันพงค์: วิวิทธิ์
จรินทร์พร จุนเกียรติ: อิงฟ้า วรรณรัตน์ (ฟ้า)
มิณฑิตา วัฒนกุล: ศศิอาภา อาภาศศิธร (แพท)
จอนนี่ แอนโฟเน่: หม่อมราชวงศ์จันทร ทัศนัย
ธัญญาเรศ เองตระกูล: ดาราราย ทัศนัย ณ อยุธยา
กนกฉัตร มรรยาทอ่อน: อาร์ตี้
ณัฏฐพัชร วิพัธครตระกูล: วรางค์
ดนัย จารุจินดา: หม่อมหลวงจักรพัฒน์ ทัศนัย
ศุภักษร ไชยมงคล: พิชญา ทัศนัย (ชาญ่า)
วราพรรณ หงุ่ยตระกูล: หม่อมราชวงศ์หญิงอรชร วรรณรัตน์
สุมณทิพย์ เหลืองอุทัย: คัคคนางค์ (น้องนาง)
พิชฌพัฒน์ ตันทา: ป๊อบ
พิมพ์ผกา เสียงสมบุญ: กุสุมา
คมกฤช ยุตติยงค์: ทศ
จรรยา ธนาสว่างกุล: ยุพา
ฐษชัย ชนะอรรถกาล: เพชร
กีรติ ศิวะเกื้อ: สุดหล่อ
รุ่งกานดา เบญจมาภรณ์: ป้าแมว
เอ็ดดี้ เฮง: บ๊วย
ด.ช. ณัฐพัชร์ นิมจิรวัฒน์: ข้าวตอก
ด.ช. ณรชต เหลืองตระการ: ข้าวตู
ด.ญ. ศุภสุตา สามัตถิยดีกุล: ดอกไม้
สหรัฐ ชัยรักษ์: ดารกา (เดือน)
สิรภพ ดาวเงิน: วัฒนา
นักแสดงรับเชิญ
ประกาศิต โบสุวรรณ: ดำรง
ราตรี วิทวัส: สุดสวาท
ลิลลี่ แม็คกร๊าธ: พุดตาน
จักรพันธ์ ตัณฑะสุวรรณะ: เกริก
พีระ พาณิชย์พงส์: แม็กซ์
จอห์น บราโว่: ศักดิ์สิทธิ์ (ศักดิ์)
อาคีรา โหมดสกุล: เรอเน่
เพลงประกอบละคร

เพลง ดาวเคียงเดือน (เพลงเปิด) - ขับร้องโดย แนน วาทิยา รวยนิรัตน์ Feat. พีท พล นพวิชัย
เพลง ดวงดาวในดวงใจ (เพลงปิด) - ขับร้องโดย พีท พล นพวิชัย
ส่วนเกี่ยวข้อง

ดาวเกี้ยวเดือน
แหล่งข้อมูลอื่น

เรื่องย่อละคร ดาวเคียงเดือน : กระปุก
เรื่องย่อละคร ดาวเคียงเดือน : Manager Online[ลิงก์เสีย]
เรื่องย่อละคร ดาวเคียงเดือน  : Gossipstar เก็บถาวร 2014-09-09 ที่ เวย์แบ็กแมชชีน MThai
ดาวเคียงเดือน ที่สยามโซน
ลำดับรายการโทรทัศน์

| ไทยทีวีสีช่อง 3: ละครวันศุกร์–อาทิตย์ 20:15 - 22:45 |
| --- | --- | --- |
| ก่อนหน้า | ดาวเคียงเดือน (ละครโทรทัศน์) | ถัดไป |
| รักนี้เจ้จัดให้ | ดาวเคียงเดือน (ละครโทรทัศน์) | รักต้องอุ้ม |
ชิกะ

ชิกะ (ญี่ปุ่น: Shika; โรมาจิ: 志賀町; ทับศัพท์: Shika-machi) เป็นเมืองในอำเภอฮากูอิ จังหวัดอิชิกาวะ ประเทศญี่ปุ่น มีขนาดพื้นที่ 246.76 ตารางกิโลเมตร และมีประชากร 18,630 คน
ภูมิศาสตร์

ชิกะมีอาณาเขตบริเวณชายฝั่งทางทิศตะวันตกของคาบสมุทรโนโตะ ติดกับทะเลญี่ปุ่น
ภูมิศาสตร์ > ชุมชนใกล้เคียง

นานาโอะ
วาจิมะ
ฮากูอิ
อานามิซุ
นากาโนโตะ
แหล่งข้อมูลอื่น

เว็บไซต์ทางการ (ในภาษาญี่ปุ่น) (some English content)
| ด ค ก จังหวัดอิชิกาวะ |
| --- | --- | --- |
คานาซาวะ (เมืองหลวง)
| นครศูนย์กลาง |  คานาซาวะ  |  |
| นคร |  คางะ  คาโฮกุ  โคมัตสึ  ซูซุ  นานาโอะ  โนโนอิจิ  โนมิ  วาจิมะ  ฮากูซัง  ฮากูอิ  |  |
| เมืองแบ่งตามอำเภอ |  อำเภอคาชิมะ นากาโนโตะ  อำเภอคาโฮกุ สึบาตะ  อูจินาดะ  อำเภอโนมิ คาวากิตะ  อำเภอฮากูอิ ชิกะ  โฮดัตสึชิมิซุ  อำเภอโฮซุ โนโตะ  อานามิซุ  |  |
ดับเบิลยูดับเบิลยูอี เวิลด์เฮวีเวตแชมเปียนชิป

เวิลด์เฮวีเวตแชมเปียนชิป (World Heavyweight Championship) เป็นเข็มขัดแชมป์โลกมวยปล้ำอาชีพของผู้ชายที่สร้างโดย WWE สมาคมของอเมริกา ซึ่งเป็นแชมป์ของแบรนด์ Raw เป็นหนึ่งในสามแชมป์ระดับโลกในค่ายหลักของ WWE พร้อมด้วย WWE Championship และ WWE Universal Championship ซึ่งจัดขึ้นและป้องกันร่วมกันในฐานะ Undisputed WWE Universal Championship ของแบรนด์ SmackDown แชมป์คนปัจจุบันคือ Seth "Freakin" Rollins ซึ่งเอาชนะ AJ Styles ในทัวร์นาเมนต์รอบชิงชนะเลิศที่ Night of Champions เมื่อวันที่ 27 พฤษภาคม 2023 และกลายเป็นแชมป์คนแรก
การครอง

As of กันยายน 23, 2024.
| --- | --- |
No.: The overall championship reign
Reign: The reign number for the specific champion listed
Days: The number of the days that the champion held the title for
+: The current reign is changing daily
| No> .No. | แชมป์ | การเปลี่ยนแชมป์> วันที่ | การเปลี่ยนแชมป์> ศึก | การเปลี่ยนแชมป์> สถานที่ | สถิติการครองแชมป์> สมัย | สถิติการครองแชมป์> วัน  | หมายเหตุ | Ref> .Ref. |  |  |  |
| --- | --- | --- | --- | --- | --- | --- | --- | --- | --- | --- | --- |
: WWE: Raw 
| 1 | Seth "Freakin" Rollins | 000000002023-05-27-0000พฤษภาคม 27, 2023 | Night of Champions | Jeddah, Saudi Arabia | 1 | 485+ | The title was established and designated to Raw after the Undisputed WWE Universal Championship became exclusive to SmackDown following the 2023 WWE Draft. Rollins defeated AJ Styles in the tournament final to become the inaugural champion. |   |  |  |  |
ดูเพิ่ม

ดับเบิลยูดับเบิลยูอี แชมเปียนชิป
ดับเบิลยูดับเบิลยูอี ยูนิเวอร์แซลแชมเปียนชิป
แหล่งข้อมูลอื่น

Official World Heavyweight Championship Title History
| ด ค กรายชื่อแชมป์โลกเฮวีเวต WWE |
| --- | --- |
 เซธ รอลลินส์  ดรูว์ แม็กอินไทร์  แดเมียน พรีสต์  กุนเธอร์ (ปัจจุบัน)
นาวน้ำ

| นาวน้ำ |
| --- | --- |

การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Magnoliopsida
อันดับ:: Magnoliales
วงศ์:: Annonaceae
สกุล:: Artabotrys
สปีชีส์:: A.  spinosus

นาวน้ำ ชื่อวิทยาศาสตร์:  Artabotrys spinosus เป็นพืชในสกุลการเวก วงศ์ Annonaceae เป็นไม้พุ่มรอเลื้อยเนื้อแข็ง ลำต้นและกิ่งมีหนามแข็งแหลมยาว ใบเดี่ยว ดอกเดี่ยว ออกตรงข้ามกับใบ สีเขียวหรือม่วงแดง กลิ่นแรงช่วงใกล้ค่ำ ผลแบบผลกลุ่ม ผลย่อยรูปหอกกลับ สุกเป็นสีเหลือง ออกดอกช่วงมกราคม – สิงหาคม พบครั้งแรกที่จังหวัดอุบลราชธานีโดยหมอคาร์เมื่อ 23 มกราคม พ.ศ. 2467
ดิพโพลโดคัส

| ดิพโพลโดคัส ช่วงเวลาที่มีชีวิตอยู่: จูแรสสิกตอนปลาย, 154–152Ma  PreꞒ Ꞓ O S D C P T J K Pg N  ↓   |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Reptilia
อันดับใหญ่:: Dinosauria
อันดับ:: Saurischia
อันดับย่อย:: Sauropodomorpha
อันดับฐาน:: Sauropoda
วงศ์:: Diplodocidae
สกุล:: Diplodocus Marsh, 1878

ชนิดต้นแบบ
†Diplodocus longus  (nomen dubium) Marsh, 1878
สายพันธุ์อื่น ๆ
 †D. carnegii  Hatcher, 1901  †D. hallorum  (Gillette, 1991)  (แต่เดิม Seismosaurus)
ชื่อพ้อง
 Seismosaurus Gillette, 1991
ดิพโพลโดคัส (ชื่อวิทยาศาสตร์: Diplodocus (/dɪˈplɒdəkəs/, /daɪˈplɒdəkəs/, หรือ /ˌdɪploʊˈdoʊkəs/)) หรือ คานคู่ เป็นไดโนเสาร์ซอโรพอดขนาดใหญ่ เมื่อโตเต็มที่จะมีความยาวจากปลายจมูกถึงปลายหางประมาณ 25-27 เมตร (David Gillete คำนวณขนาดมันว่า ใหญ่ได้มากที่สุด 33 เมตร[ต้องการอ้างอิง]) และมีนำหนักเพียง 17-25 ตัน  อาศัยอยู่กลางถึงปลายยุคจูแรสซิก  154 - 152  ล้านปีก่อนในหมวดหิน Morrison Formation ดิพโพลโดคัสเป็นหนึ่งในไดโนเสาร์ซอโรพอดที่พบมากที่สุดในหมวดหินนี้ โดยพบร่วมกับอะแพทโทซอรัส อัลโลซอรัส แบรคคีโอซอรัส บรอนโทซอรัส และคามาราซอรัส
บทบรรยาย

ดิพโพลโดคัสมีลำคอและหางที่ยาวมากถ่วงน้ำหนักกัน ที่ปลายหางมีก้อนกระดูกจำนวนมากที่หลอมรวมกัน สันนิษฐานว่าใช้เป็นอาวุธคล้ายแส้ ที่สามารถฟาดด้วยความเร็วกว่าเสียง และก่อปรากฏการณ์ Sonic boom ได้  (Nathan Myhrvold,1997) และเนื่องจากมีหางและคอที่ยาวมาก มันจำเป็นต้องวางลำคอและหางขนานไปกับพื้นโลก และน้ำหนักของมันจะถูกถ่ายลงบนขาทั้งสี่ที่ตั้งตรงคล้ายกับแท่งเสา กะโหลกของมันเล็กมากเมื่อเทียบกับลำตัว และภายในกะโหลกยังมีฟันรูปร่างคล้ายแท่งดินสออยู่บริเวณด้านหน้าของกรามที่มีทรงคล้ายสี่เหลี่ยมผืนผ้า ที่สามารถเล็มพืชราบพื้นดินได้เป็นอย่างดี
พฤติกรรม

เนื่องจากมีฟันคล้ายแท่งดินสอจำนวนมากและไม่มีฟันกรามอยู่เลย นักบรรพชีวินวิทยาจึงสันนิษฐานว่าดิพโพลโดคัสอาจมีพฤติกรรมการกินที่ไม่เคี้ยวอาหาร มันจะใช้ฟันด้านหน้าฉีกพืชเช่นใบสนและเฟิร์นและกลืนพืชลงไปโดยไม่เคี้ยว เพราะพืชที่ถูกกลืนเข้าไปจะถูกบดโดยหิน Gastroliths ที่มันได้กลืนลงไปในกระเพาะก่อนหน้านี้ นอกจากนี้จากการคำนวณด้วยวิธีการทางฟิสิกส์ยังพบว่าจุด centre gravity ของดิพโพลโดคัสยังอยู่บริเวณเหนือขาหลัง ทำให้ดิพโพลโดคัสสามารถยกตัวยืนด้วยสองขาหลังได้
ดิพโพลโดคัสในสื่อต่างๆ

เนื่องจากดิพโพลโดคัสค่อนข้างโด่งดัง มันจึงได้ปรากฏตัวในสื่อต่างๆมากมายเช่นในสารคดีจาก BBC ชุด Walking with dinosaurs ดิพโพลโดคัสได้ปรากฏตัวในตอน Time of titans และนอกจากนี้มันยังได้ปรากฏตัวในวีดิโอเกมเกี่ยวกับ Jurassic Park และเป็นหุ่นจำลองใน Jurassic World: Fallen Kingdom ด้วยเช่นกัน
แหล่งข้อมูลอื่น

Diplodocus in the Dino Directory
Museo Nacional de Ciencias Naturales, Madrid
Diplodocus Marsh, by J.B. Hatcher 1901 – Its Osteology, Taxonomy, and Probable Habits, with a Restoration of the Skeleton. Memoirs of the Carnegie Museum, Volume 1, Number 1, 1901. Full text, Free to read.
Carnegie Museum of Natural History – History เก็บถาวร 2006-06-18 ที่ เวย์แบ็กแมชชีน
Skeletal restorations of diplodocids เก็บถาวร 2006-12-29 ที่ เวย์แบ็กแมชชีน including D. carnegii, D. longus, and D. hallorum, from Scott Hartman's Skeletal Drawing website.
Chapter 5: The Amphibious Dinosaurs – Brontosaurus, Diplodocusw, etc.  Sub-Order Opisthocœlia (Cetiosauria or Sauropoda by W. D. Matthew, who is credited amongst other accomplishments as authorship of the family Dromaeosauridae, and former Curator of Vertebrate Paleontology at the American Museum of Natural History in New York; Originally published in 1915
| ด ค กไดโนเสาร์สายพันธุ์ต่าง ๆ |
| --- | --- |
ไดโนเสาร์พันธุ์กินพืช: ดิปโพลโดคัส ·  อากัสทีเนีย ·  ไทรเซราทอปส์ ·  คามาราซอรัส  ·  สไตราโคซอรัส ·  สเตโกซอรัส ·  แพคิเซอฟาโลซอรัส ·  อิกัวโนดอน ·  เคนโทรซอรัส  ·  โซนิโดซอรัส ·  ไมอาซอร่า ·  ไซคาเนีย ·  พาราซอโรโลฟัส ·  แองไคโลซอรัส ·  พาราลิไททัน ·  ไททันโนซอรัส ·  ซอโรโพไซดอน ·  แบรกคิโอซอรัส · อาร์เจนติโนซอรัส ·  อียิปต์โตซอรัส ·  บาโรซอรัส ·  อลาโมซอรัส ·  มาเมนซีซอรัส ·  ซัลตาซอรัส ·  อะแพทโตซอรัส ·  ยีราฟฟาไททัน ·  อมาร์กาซอรัส ·  เอ๋อเหมยซอรัส ·  ชูโนซอรัส ·  แมนยาโรซอรัส ·  ยูโรปาซอรัส ·  พาตาโกไททัน ·  ซุปเปอร์ซอรัส ·  แอมพิโคเลียส ·  ภูเวียงโกซอรัส สิรินธรเน ·  สยามโมดอน ·  ราชสีมาซอรัส ·  ฟูกูอิไททัน ·  ฟูกูอิซอรัส ·  ตังหวายโยซอรัส ·  แกลลิไมมัส ·  เลโซโทซอรัส ·  โคเรียเซอราทอปส์ ·  โปรโตเซอราทอปส์ ·  เอ็ดมอนโตซอรัส
ไดโนเสาร์พันธุ์กินเนื้อ: ไทแรนโนซอรัส ·  อัลโลซอรัส ·  วิลอซิแรปเตอร์ ·  สไปโนซอรัส ·  เมก้าแร็ปเตอร์ ·  เดสเพลโตซอรัส ·  ทอร์วอซอรัส ·  ทาร์โบซอรัส ·  อีโอแรปเตอร์ · ไจกาโนโทซอรัส ·  มาพูซอรัส ·  อโครแคนโตซอรัส ·  ยูทาห์แรปเตอร์ ·  ยูแนนลาเกีย ·  เมกะโลซอรัส บักแลนดี ·  เทอริสิโนซอรัส ·  ไดโนนีคัส ·  โอวิแรปเตอร์ ·  เซอราโตซอรัส ·  ซีโลไฟซิส ·  คอมซอกนาทัส ·  ออร์นิโทไมมัส ·  เอบิลิซอรัส ·  ซินทาซัส ·  สยามโมไทรันนัส ·  กินรีไมมัส ·  สยามโมซอรัส ·  คาร์คาโรดอนโทซอรัส ·  ไครโอโลโฟซอรัส ·  นีโอเวนีเตอร์ ·  ทรูโอดอน ·  หย่งชวนโนซอรัส ·  มอโนโลโฟซอรัส ·  ไซน์แรปเตอร์ ·  ซอโรเพกาแนกซ์ ·  อิริอาเตอร์ ·  อิเรียเทียนัส ·  ซิโนไทรันนัส ·  ซูโคไมมัส ·  แบรีออนิกซ์ ·  เฮอร์รีราซอรัส ·  คาร์โนทอรัส ·  ไดโลโฟซอรัส ·  ดาโกต้าแรปเตอร์ ·  ฟูกูอิแรปเตอร์ ·  ฟูกูอิเวเนเตอร์ ·  อิกทิโอเวเนเตอร์ ·  สยามแรปเตอร์ ·  แอลเบอร์โตซอรัส
ชัยวัฒน์ ทองแสง

| ชัยวัฒน์ ทองแสง |
| --- | --- |

สารนิเทศภูมิหลัง
ชื่อเกิด: ชัยวัฒน์ ทองแสง
เกิด: 18 เมษายน พ.ศ. 2532 (35 ปี) จังหวัดปทุมธานี ประเทศไทย
บุตร: 1 คน
อาชีพ: นักแสดง นายแบบ
ปีที่แสดง: พ.ศ. 2548 - ปัจจุบัน
ผลงานเด่น: อิฐ จาก เพื่อน...กูรักมึงว่ะ   เม่น จาก หอแต๋วแตกแหวกชิมิ   พจน์ จาก แม่เบี้ย   ทองเทียน จาก  ดอกเตอร์ไคลแมกซ์ ปุจฉาพาเสียว
สุพรรณหงส์: (เข้าชิง) รางวัลนักแสดงสมทบชาย ปี 2007 จากภาพยนตร์เรื่อง "เพื่อน..กูรักมึงว่ะ"
ชัยวัฒน์ ทองแสง  (ชื่อเล่น ต๊อบ)  เป็นนักแสดง นายแบบชาวไทย
ประวัติ

ชัยวัฒน์ ทองแสง  (ชื่อเล่น ต๊อบ) 
เกิดเมื่อวันที่ 18 เมษายน พ.ศ. 2532 เป็นนักแสดงชาวไทย จบการศึกษาจาก โรงเรียนฤทธิยะวรรณาลัย  ปัจจุบันกำลังศึกษาที่ มหาวิทยาลัยศรีปทุม คณะนิเทศศาสตร์ เริ่มเข้าสู่วงการบันเทิงโดยการมีผลงานแรกคือ โฆษณา 40 ปี ฮอนด้า เล่นร่วมกับ ธงไชย แมคอินไตย งานโฆษณาต่าง ๆ เช่น สเปร์ดับกลิ่นกายทรอส, หมากฝรั่งไซลิทอล และอีกมากมาย ส่วนของต่างประเทศก็เช่น โฆษณาน้ำอัดลมของเวียดนาม มีผลงานการแสดง เรื่อง หอแต๋วแตก, เพื่อน...กูรักมึงว่ะ และ เหยิน เป๋ เหล่ เซมากูเตะ ของพจน์ อานนท์ รายการทีวีต่าง ๆ เช่น ชิงร้อยชิงล้าน ชะชะช่า, มาสเตอร์คีย์ เป็นต้น
ในปี 2551 ได้เข้าร่วมแข่งขันกีฬาเพาะกาย ในงานLatchford Classics ปี 2008 โดยลงแข่งในรุ่น Body Classic ประเภทเยาวชนไม่เกินอายุ 21 ปี
ด้านชีวิตส่วนตัว ต๊อบ ชัยวัฒน์ ได้เข้าพิธีแต่งงานกับแฟนสาว อ้อนอุ้ม เมื่อเดือน สิงหาคม พ.ศ. 2562 และมีลูกสาวด้วยกัน 1 คนคือ น้องมารี ภายหลังได้เลิกรากันไป ในปี พ.ศ. 2565